Focoasa brunetă l-a lăsat singur pe Cristiano Ronaldo în Arabia Saudită, după ce starul portughez a fost suspendat o etapă ca urmare a gesturilor obscene făcute în direcția fanilor lui Al Shabab.
Așadar, Georgina Rodriguez a mers la Săptămâna Modei de la Paris și nu a fost doar un spectator de lux, ci chiar a urcat pe podium într-o costumație care a surprins asistența din capitala Franței.
Partenera lui Cristiano Ronaldo a defilat într-o rochie roșie lungă până în pământ. Partea superioară a vestimentației fost transformată după modelul tricoului pe care starul portughez l-a îmbrăcat la Manchester United.
În schimb, numărul 7 și numele lui Ronaldo a fost plasate în partea din față. În plus, pe rochia purtată de Georgina Rodriguez se poate vedea foarte clar autograful iubitului său, jucător acum la Al Nassr.
Frumoasa brunetă a fost însoțită la Paris de întreaga familie, care a urmărit defilarea din culise. Singurul care a lipsit a fost chiar Ronaldo, care a preferat să rămână în Arabia Saudită pentru a fi alături de colegii săi la meciul încheiat la egalitate cu Al Hazm, scor 4-4.
Georgina Rodriguez i-a încântat pe fani cu apariții spectaculoase din vacanța pe care a petrecut-o alături de Cristiano Ronaldo în Dubai. Pe lângă diversele ținute încântătoare, modelul iberic și-a etalat o parte din colecția de bijuterii.
Setul cuprinde mai multe diamante în valoare totală de 2,7 milioane de lire sterline. De asemenea, Georgina Rodriguez a ieșit în evidență cu un inel Cartier de aproximativ 600.000 de lire sterline.
Anul trecut, Georgina Rodriguez a bifat o apariție de senzație la Festivalul de Film de la Veneția. Partenera lui Cristiano Ronaldo a reinterpretat o rochie a Juliei Roberts, purtată de vedetă în filmul Pretty Women.
Rochia roșie, cu o trenă lungă, a atras imediat atenția. Aceasta face parte din colecția de primăvară 2024 a casei de modă Vetements. Stilul cambrat și trena spectaculoasă i-au pus în valoare formele apetisante și bustul voluminos.